CELEX: 32015R1490
Language: fi
Date: 2015-09-03 00:00:00
Title: Komission täytäntöönpanoasetus (EU) 2015/1490, annettu 3 päivänä syyskuuta 2015, karvakrolin, kanelialdehydin ja capsicumin oleoresiinin hyväksymisestä broilerien rehun lisäaineena (hyväksynnän haltija Pancosma France S.A.S.) (ETA:n kannalta merkityksellinen teksti)

4.9.2015   
            
            
               FI
            
            
               Euroopan unionin virallinen lehti
            
            
               L 231/4
            
         KOMISSION TÄYTÄNTÖÖNPANOASETUS (EU) 2015/1490,
   annettu 3 päivänä syyskuuta 2015,
   karvakrolin, kanelialdehydin ja capsicumin oleoresiinin hyväksymisestä broilerien rehun lisäaineena (hyväksynnän haltija Pancosma France S.A.S.)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
            
         
               (2)
            
            
               Karvakrolista, kanelialdehydistä ja capsicumin oleoresiinistä tehdyn valmisteen hyväksyntää koskeva hakemus on jätetty asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Kyseinen hakemus koskee karvakrolista, kanelialdehydistä ja capsicumin oleoresiinistä tehdyn valmisteen hyväksymistä broilerien rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 27 päivänä tammikuuta 2015 antamassaan lausunnossa (2), että karvakrolista, kanelialdehydistä ja capsicumin oleoresiinistä tehdyn valmisteen käyttö ehdotettujen käyttöedellytysten mukaisesti ei vaikuta haitallisesti eläinten tai ihmisten terveyteen tai ympäristöön ja että sen käytöllä voidaan mahdollisesti parantaa rehun hyötysuhdetta broilerien osalta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (5)
            
            
               Karvakrolista, kanelialdehydistä ja capsicumin oleoresiinistä tehdyn valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Näin ollen kyseisen valmisteen käyttö olisi hyväksyttävä tämän asetuksen liitteessä esitetyn mukaisesti.
            
         
               (6)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”muut eläintuotantoon vaikuttavat lisäaineet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä syyskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  EFSA Journal 2015;13(2):4011.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg/kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: muut eläintuotantoon vaikuttavat lisäaineet (eläintuotannollisten parametrien parantaminen)
                  
               
            
                  4d11
               
               
                  Pancosma France S.A.S.
               
               
                  Karvakrolista, kanelialdehydistä ja capsicumin oleoresiinistä tehty valmiste
               
               
                  
                     Lisäaineen koostumus
                  
                  Karvakrolista, kanelialdehydistä ja capsicumin oleoresiinistä tehty valmiste, joka sisältää
                  
                              —
                           
                           
                              karvakrolia 4,6 % –5,3 %
                           
                        
                              —
                           
                           
                              kanelialdehydiä 2,6 %–3,2 %
                           
                        
                              —
                           
                           
                              capsicumin oleoresiiniä ≥ 2 % (kapsaisiinin ja dihydrokapsaisiinin yhteispitoisuus 0,06 %– 0,21 %)
                           
                        
                     Tehoaineiden ominaispiirteiden kuvaus
                  
                  
                              —
                           
                           
                              karvakroli (1) (puhtaus ≥ 98 %)
                              C10H14O CAS-numero: 499-75-2
                           
                        
                              —
                           
                           
                              kanelialdehydi (1) (puhtaus ≥ 98 %)
                              C9H8O CAS-numero: 104-55-2
                           
                        
                              —
                           
                           
                              capsicumin oleoresiini, kapsaisiinin ja dihydrokapsaisiinin yhteispitoisuus vähintään 6 %–7 %
                           
                        
                     Analyysimenetelmä
                      (2)
                  
                  Karvakrolin, kanelialdehydin, kapsaisiinin ja dihydrokapsaisiinin pitoisuuden määrittäminen rehun lisäaineesta:
                  
                              —
                           
                           
                              kaasukromatografia yhdessä liekki-ionisaatiodetektion kanssa (GC-FID)
                           
                        
               
                  Broilerit
               
               
                  —
               
               
                  —
               
               
                  100
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus rehua rakeistettaessa.
                           
                        
                              2.
                           
                           
                              Lisäainetta ei saa käyttää muiden karvakrolin, kanelialdehydin, kapsaisiinin ja dihydrokapsaisiinin lähteiden kanssa.
                           
                        
                              3.
                           
                           
                              Turvallisuus: käsittelyn aikana on käytettävä hengityssuojaa sekä suojalaseja ja käsineitä.
                           
                        
                              4.
                           
                           
                              Suositeltava vähimmäisannostus: 100 mg/kg täysrehua.
                           
                        
               
                  24. syyskuuta 2025
               
            
         (1)  JECFA, Online Edition: ”Specifications for Flavourings”. http://www.fao.org/ag/agn/jecfa-flav/index.html#T
      
         (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports